Diari Oficial de la Generalitat Valenciana


Sumari del DOGV 4090, del 20-09-2001 (2001/9139)

RESOLUCIÓ de 17 de setembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Administracions Públiques i la Generalitat Valenciana per al desenvolupament de Plans de Formació Contínua acollits al III Acord de Formació Contínua en les Administracions Públiques d'11 de gener de 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4090

Data del DOGV
:   20-09-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/9139


Data del document
:   17-09-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * formació en el lloc de treball
    * administració central
    * funcionari
    * cooperació administrativa
    * reciclatge professional

RESOLUCIÓ de 17 de setembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Administracions Públiques i la Generalitat Valenciana per al desenvolupament de Plans de Formació Contínua acollits al III Acord de Formació Contínua en les Administracions Públiques d'11 de gener de 2001. [2001/9139]
  
Subscrit, després de la tramitació prèvia reglamentària, entre el Ministeri d'Administracions Públiques i la Generalitat Valenciana, el 27 de juny de 2001, un Conveni de col·laboració per al desenvolupament de Plans de Formació Contínua acollits al III Acord de Formació Contínua en les Administracions Públiques d'11 de gener de 2001, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0474/2001, i que figura com a annex d'aquesta resolució.
  
València, 17 de setembre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri d'Administracions Públiques i la Generalitat Valenciana, per al desenvolupament de plans de formació contínua acollits al III Acord de Formació Contínua en les Administracions Públiques d'11 de gener de 2001.
  
En Madrid, a 27 de Juny de 2001
  
Reunits
  
D'una banda, el senyor Jesús Posada Moreno, com a ministre d'Administracions Públiques, i en virtut de la competència conferida per l'Acord del Consell de Ministres de 3 de juliol de 1998, publicat per Resolució de 8 de juliol de 1998, de la Secretaria d'Estat per a les Administracions Territorials.
  
D'una altra, el senyor Carlos González Cepeda, conseller de Justícia i Administracions Públiques de la Generalitat Valenciana, que actua en nom i representació d'aquesta, en virtut de la facultat atorgada pel Govern Valencià, en la reunió de 24 d'abril de 2001.
  
Ambdues parts es reconeixen plena competència i capacitat per a firmar el present Conveni de Col·laboració i
  
EXPOSEN
  
Primer
  
L'article 149.1.18a de la Constitució reserva a l'Estat la competència exclusiva sobre les Bases de Règim Jurídic de les Administracions Públiques, que en tot cas garantiran als administrats un tractament comú davant d'aquestes.
  
D'acord amb això i conforme al que establix l'Estatut d'Autonomia de la Comunitat Valenciana, correspon a la Generalitat Valenciana, en el marc de la regulació general de l'Estat, el desenvolupament legislatiu i l'execució en matèria de règim jurídic de l'administració de la Generalitat Valenciana.
  
Segon
  
Que la Comissió General per a la Formació Contínua és l'òrgan de composició paritària a què correspon ordenar la formació contínua en les administracions públiques.
  
És competència especial d'aquesta Comissió acordar la distribució dels fons disponibles per al finançament dels plans de Formació Contínua.
  
Tercer
  
La disposició addicional deu de la Llei de Pressupostos Generals de l'Estat per al 2001 i l'Acord Tripartit sobre Formació Contínua, de 19 de desembre de 2000, articulen el finançament de la formació contínua en les administracions públiques per al present exercici.
  
L'import corresponent serà transferit des de l'Institut Nacional d'Ocupació a l'Institut Nacional d'Administració Pública, d'acord amb el que establix l'article 5.1 de l'Acord Tripartit sobre Formació Contínua, de 19 de desembre de 2000.
  
Quart
  
Que la Comissió de Formació Contínua de la Generalitat Valenciana, aprova el Pla de Formació Contínua promogut per la Generalitat Valenciana, i el remet a la Comissió General per a la Formació Contínua per a la seua consideració en el marc dels criteris establits per mitjà de l'Acord de Gestió per al 2001.
  
Cinqué
  
Que una vegada aprovat definitivament el Pla de Formació Contínua, promogut per la Generalitat Valenciana, d'acord amb el que preveu la lletra b) de l'article 15 del III Acord de Formació Contínua en les Administracions Públiques, d'11 de gener de 2001, dit Pla serà desenvolupat segons el que establix l'Ordre Ministerial per la qual s'aproven les bases reguladores per al desenvolupament de plans de formació en el marc del III Acord de Formació Contínua en les Administracions Públiques, d'11 de gener de 2001, i en el present Conveni de Col·laboració.
  
Per tant, les parts acorden subscriure el present Conveni de Col·laboració d'acord amb les següents:
  
CLÀUSULES
  
Primera. Objecte del Conveni
  
El present Conveni té per objecte establir la col·laboració entre el Ministeri d'Administracions Públiques i la Generalitat Valenciana, representada per la Conselleria de Justícia i Administracions Públiques, per al desenvolupament de plans de Formació Contínua acollits al III Acord de Formació Contínua en les Administracions Públiques.
  
Segona. Àmbit d'aplicació
  
L'àmbit del Conveni s'estén a la Generalitat Valenciana, i podrà afectar els empleats públics que presten els seus serveis al territori de la Comunitat Autònoma de València i la seua participació està prevista en el Pla de Formació.
  
Tercera
  
El Ministeri d'Administracions Públiques, a través de l'Institut Nacional d'Administració Pública, per mitjà de Resolució del director de l'INAP, en exercici de les competències en matèria pressupostària que li atribuïx el Reial Decret 2617/1996, de 20 de desembre, i a càrrec del seu pressupost, finançarà el Pla de Formació Contínua objecte del present Conveni, amb un import de 017.404.133 pessetes. A l'entitat promotora designada per la Generalitat Valenciana es transferirà, dins del citat import, la quantitat corresponent al desenvolupament del Pla de Formació Contínua, aprovat d'acord amb el que preveu la lletra b) de l'article 15 del III Acord de Formació Contínua en les Administracions Públiques, d'11 de gener de 2001.
  
Quarta
  
L'entitat promotora destinarà els fons lliurats per l'Institut Nacional d'Administració Pública a les despeses corresponents a l'execució i desenvolupament de les accions formatives previstes en el Pla de Formació Contínua aprovat.
  
Cinquena
  
L'entitat promotora a què es referix la clàusula anterior, serà la que designe el conseller de la Comunitat Autònoma firmant del present Conveni.
  
Sisena
  
El seguiment del present Conveni correspon a la Comissió General per a la Formació Contínua, sense perjuí del que preveu l'article 17 del III Acord de Formació Contínua en les Administracions Públiques.
  
Setena
  
Dels litigis que puguen plantejar-se en l'aplicació i interpretació d'aquest Conveni coneixerà la jurisdicció contenciosa administratiu.
  
Vuitena
  
La Generalitat Valenciana acreditarà la realització de l'activitat, d'acord amb el que preveu la Llei General Pressupostària.
  
Novena
  
Aquest Conveni tindrà vigència durant l'exercici pressupostari de 2001.
  
I en prova de conformitat, firmen el present Conveni en dos exemplars, cadascun dels quals es queda en poder de les parts, en el lloc i la data amunt indicats.
  
El ministre d'Administracions Públiques:
  
Jesús Posada Moreno
  
El conseller de Justícia i d'Administracions Públiques: